Diari Oficial de la Generalitat Valenciana


Sumari del DOGV 9299, del 16-03-2022 (2022/1795)

Informació pública de la declaració de caducitat del Programa d'actuació integrada del sector residencial Lloma Llarga i de la resolució de la condició d'agent urbanitzador.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9299

Data del DOGV
:   16-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/1795


Data del document
:   02-03-2022

Organisme emissor
:   Ajuntament de Nàquera

Tipus de document
:   Anunci

Descriptors 

:   * Nàquera
    * pla d'urbanisme
    * administració local

Informació pública de la declaració de caducitat del Programa d'actuació integrada del sector residencial Lloma Llarga i de la resolució de la condició d'agent urbanitzador. [2022/1795]  
Es fa públic l'acord extractat adoptat per l'Ajuntament de Nàquera, en sessió ordinària de data 26 de novembre de 2019, i es fa constar que el text íntegre es troba a la disposició de les persones interessades en les dependències d'Urbanisme i, que diu:  
  
«Primer. Acordar la caducitat del Programa per al desenvolupament d'actuacions integrades que afecta el sector residencial Lloma Llarga. Aprovat definitivament pel Ple de l'Ajuntament de Nàquera en data 28.07.2004 i publicat en el BOPB de data 09.09.2004 (núm. 215).  
Segon. Acordar la resolució de l'adjudicació de la condició d'agent urbanitzador a favor de l'Agrupació d'Interés Urbanístic Lloma Llarga per incompliment culpable de les seues obligacions.  
Tercer. Acordar la confiscació de la garantia prestada per l'agent urbanitzador, consistent en aval bancari emés per Bankinter per import de 87.465,00 ?. (Inscrit en el Registre Especial d'Avals i Garanties amb el número 516979231/0158336).  
Quart. Determinar com danys i perjudicis que haja d'indemnitzar l'agent urbanitzador a l'Ajuntament, les següents despeses la quantificació de les quals no és possible en aquest moment:  
- Les despeses que haja de sufragar l'Ajuntament de Nàquera a conseqüència de la caducitat del PAI i la resolució de la condició d'agent urbanitzador, com, per exemple, els honoraris del registrador de la propietat, publicacions, honoraris de serveis d'assessorament jurídic.  
  
- Les despeses que haja de sufragar l'Ajuntament a fi d'aprovar un nou programa d'actuació integrada del Sector Lloma Llarga, (per exemple, cost publicacions, cost honoraris professionals necessaris per a la redacció dels plecs, etc.)  
- Els perjudicis que, en el seu cas, justifiquen els propietaris afectats haver-se'ls causat després de la tramitació dels procediments de responsabilitat patrimonial que s'han sol·licitat i s'estan tramitant en l'actualitat.  
Cinqué. Tramitar les actuacions i expedients necessaris per a dur a terme una nova programació del sector residencial «Lloma Llarga», per gestió indirecta.  
Sisé. Notificar el present acord a totes les persones interessades i a l'agent urbanitzador.  
Seté. Publicar l'acord en el Diari Oficial de la Generalitat Valenciana, prèvia comunicació al Registre de programes d'actuació.»  
  
Nàquera, 2 de març de 2022.- L'alcalde president: Damián Ibáñez Navarro.